Διεθνής Συνεταιριστική Συμμαχία

Η Διεθνής Συνεταιριστική Συμμαχία (International Co-operative Alliance – ICA) ιδρύθηκε το 1895. Το ιδρυτικό της συνέδριο έγινε στο Λονδίνο, µε τη συμμετοχή εκπροσώπων των συνεταιριστικών κινημάτων της Αργεντινής, της Αυστραλίας, του Βελγίου, της Γαλλίας, της Γερμανίας, της Δανίας, του Ηνωμένου Βασιλείου, των Ηνωμένων Πολιτειών, της Ινδίας, της Ιταλίας, των Κάτω Χωρών, της Ουγγαρίας, της Ρωσίας και της Σερβίας. Στο ιδρυτικό συνέδριο, καθορίστηκαν οι πρώτοι στόχοι της Ένωσης, που ήταν ο συντονισμός για την προώθηση, την ανάπτυξη, τον καθορισμό και την υπεράσπιση των Συνεταιριστικών Αρχών.

 Η ICA από το 1982 έχει την έδρα της στη Γενεύη και είναι η μεγαλύτερη µη κυβερνητική οργάνωση στον κόσμο. Είναι ανεξάρτητος οργανισμός και ενώνει, αντιπροσωπεύει και εξυπηρετεί τα εθνικά και διεθνή συνεταιριστικά κινήματα σε παγκόσμιο επίπεδο. Συνεργάζεται µε πολλούς διεθνείς οργανισμούς σε διάφορα θέματα και έχει ειδικό συμβουλευτικό ρόλο στον Οργανισμό Ηνωμένων Εθνών, στο Συμβούλιο της Ευρώπης και σε τοπικές τράπεζες αναπτύξεως. Συμμετέχει επίσης σε διάφορα δίκτυα των Ηνωμένων Εθνών, όπως είναι η Επιτροπή για την Προώθηση και την Ανάπτυξη των Συνεταιρισμών (COPAC), η Διεθνής Οργάνωση Εργασίας (ILO), το Διεθνές Αγροδιατροφικό Δίκτυο (IAFN) κ.λ.π. Ως μέλη της ICA μπορούν να εγγραφούν εθνικές και διεθνείς συνεταιριστικές οργανώσεις όλων των συνεταιριστικών τομέων. Σήμερα, τα εγγεγραμμένα µέλη της Ένωσης ανέρχονται σε 310 συνεταιριστικές οργανώσεις, που προέρχονται από 109 χώρες και αντιπροσωπεύουν 1,2 δισεκατομμύρια μέλη. Τα σημαντικότερα θέματα με τα οποία ασχολείται η ICA είναι η προαγωγή και η υπεράσπιση των Συνεταιριστικών Αρχών για να διασφαλίζεται ο συνεργατικός χαρακτήρας των συνεταιριστικών επιχειρήσεων, η κατάλληλη πληροφόρηση ατόμων και κυβερνήσεων για την καλύτερη κατανόηση του συνεταιριστικού επιχειρηματικού μοντέλου, η διαμόρφωση του κατάλληλου πολιτικού περιβάλλοντος για να διευκολύνεται η απρόσκοπτη ανάπτυξη των συνεταιριστικών επιχειρήσεων, η εξασφάλιση της αναγκαίας πληροφόρησης στις συνεταιριστικές επιχειρήσεις με τη διοργάνωση συνεδρίων, σεμιναρίων κ.λ.π., η παροχή τεχνικής βοήθειας, κυρίως στις αναπτυσσόμενες χώρες, μέσω αναπτυξιακών προγραμμάτων και άλλα. Η Διεθνής Συνεταιριστική Ένωση ασχολείται επίσης µε τα γενικότερα κοινωνικά θέματα, που συγκεντρώνουν διεθνές ενδιαφέρον και απασχολούν τη διεθνή κοινότητα. Μεταξύ των θεμάτων αυτών περιλαμβάνονται η προώθηση της ισότητας μεταξύ ανδρών και γυναικών, η αντιμετώπιση των επικίνδυνων μεταδοτικών ασθενειών, όπως είναι το AIDS και η ηπατίτιδα Β, η αναχαίτιση του φάσματος της πείνας που απειλεί ολόκληρους πληθυσμούς, ιδιαίτερα σε πολλές χώρες του τρίτου κόσμου, η διεθνοποίηση της οικονομίας και οι επιπτώσεις της στο χάσμα μεταξύ φτωχών και πλουσίων χωρών, η συμβολή στην αντιμετώπιση των συνεπειών εκτάκτων καταστροφικών γεγονότων, όπως ήταν οι σεισμοί που έπληξαν τη Νοτιοανατολική Ασία κ.λ.π. Η ICA καθιέρωσε το πρώτο Σάββατο του Ιουλίου ως τη Διεθνή Μέρα Συνεταιρισμού. Η Διεθνής Μέρα Συνεταιρισμού υιοθετήθηκε από τον ΟΗΕ και εορτάζεται από τα συνεταιριστικά κινήματα όλου του κόσμου. Το Συνεταιριστικό Κίνημα έχει ως μέλη του πάνω από 1,2 δισεκατομμύρια ανθρώπους σε όλο τον κόσμο. Σύμφωνα με εκτιμήσεις των Ηνωμένων Εθνών για το 1994, το βιοτικό επίπεδο περίπου 3 δισεκατομμυρίων ανθρώπων ή του μισού πληθυσμού του πλανήτη βελτιώθηκε μέσω των συνεταιριστικών επιχειρήσεων. Οι εν λόγω επιχειρήσεις συνεχίζουν να παίζουν σημαντικό οικονομικό και κοινωνικό ρόλο στις κοινότητές τους. Στην συνέχεια αναφέρονται μερικά στοιχεία σχετικά με το Κίνημα που αποδεικνύουν τη σημασία και την συμβολή του στην οικονομική και κοινωνική ανάπτυξη. Στην Αργεντινή, υπάρχουν πάνω από 11.357 συνεταιριστικές επιχειρήσεις με 9,1 εκατομμύρια μέλη. Στο Βέλγιο, υπήρχαν 29.933 συνεταιριστικές επιχειρήσεις το 2001. Στον Καναδά, τέσσερις στους δέκα Καναδούς είναι μέλη τουλάχιστον μία συνεταιριστικής επιχειρήσεις. Στο Κεμπέκ, περίπου το 70% του πληθυσμού είναι μέλη συνεταιρισμών, ενώ στο Σασκάτσουαν το 56%. Στην Κίνα, πάνω από 180 εκατομμύρια άνθρωποι είναι μέλη των συνεταιρισμών. Στη Μεγάλη Βρετανία, πάνω από 9,8 εκατομμύρια άνθρωποι είναι μέλη των συνεταιρισμών. Στη Βραζιλία, πάνω από 5,6 εκατομμύρια άνθρωποι είναι μέλη των συνεταιρισμών. Στη Νορβηγία, 1 στους 3 ανθρώπους είναι μέλος των συνεταιρισμών. Στην Κολομβία, πάνω από 8 εκατομμύρια άνθρωποι είναι μέλη των συνεταιρισμών. Στην Κόστα Ρίκα, πάνω από το 10% του πληθυσμού, είναι μέλη των συνεταιρισμών. Στη Φινλανδία, στο S-Group έχουν την ιδιότητα του μέλους 1.468.572 άτομα που αντιπροσωπεύουν το 62% των νοικοκυριών της Φινλανδίας. Στη Γερμανία, 20 εκατομμύρια άτομα είναι μέλη των συνεταιρισμών, 1 στους 4 ανθρώπους. Στην Ινδονησία, το 27,5% των οικογενειών που εκπροσωπούν περίπου 80 εκατομμύρια άτομα είναι μέλη των συνεταιρισμών. Στην Ιαπωνία, 1 στις 3 οικογένειες είναι μέλος ενός συνεταιρισμού. Στην Κένυα, 1 στους 5 είναι μέλος ενός συνεταιρισμού ή 5,9 εκατομμύρια άμεσα και 20 εκατομμύρια έμμεσα αντλούν τα προς το ζην από το Συνεταιριστικό Κίνημα. Στην Ινδία, πάνω από 236 εκατομμύρια άνθρωποι είναι μέλη ενός συνεταιρισμού. Στη Μαλαισία, 5,9 εκατομμύρια άνθρωποι ή το 24% του συνολικού πληθυσμού είναι μέλη των συνεταιρισμών. Στη Νέα Ζηλανδία, το 40% του ενήλικου πληθυσμού είναι μέλη των συνεταιρισμών αλληλασφάλισης Στη Σιγκαπούρη, το 50% του πληθυσμού (1,6 εκατομμύρια άνθρωποι) είναι μέλη ενός συνεταιρισμού. Στις Ηνωμένες Πολιτείες, 1 στα 4 άτομα είναι μέλος ενός συνεταιρισμού. Οι συνεταιρισμοί παρέχουν πάνω από 100 εκατομμύρια θέσεις εργασίας σε όλο τον κόσμο, 20% περισσότερες από αυτές των πολυεθνικών επιχειρήσεων. Στον Καναδά, οι συνεταιρισμοί και οι πιστωτικές ενώσεις απασχολούν πάνω από 155.000 άτομα. Η Desjardins (αποταμιευτικός και πιστωτικός συνεταιρισμός) είναι ο μεγαλύτερος εργοδότης στην επαρχία του Κεμπέκ. Στην Κολομβία, το συνεταιριστικό κίνημα διαθέτει 379.000 θέσεις εργασίας ή παρέχει το 23% των θέσεων εργασίας στον τομέα της υγείας, το 18% των θέσεων εργασίας στον τομέα των μεταφορών, το 13% των εργαζόμενων στο βιομηχανικό τομέα, το 11% στον χρηματοπιστωτικό τομέα και το 9% στον γεωργικό τομέα. Στη Γαλλία, 21.000 συνεταιρισμοί παρέχουν πάνω από 4 εκατομμύρια θέσεις εργασίας. Στη Γερμανία, 8.106 συνεταιρισμοί παρέχουν θέσεις εργασίας για 440.000 άτομα. Στην Ιταλία, 70.400 συνεταιριστικές κοινωνίες απασχολούν σχεδόν 1 εκατομμύριο άτομα . Στην Ινδονησία, οι συνεταιρισμοί παρέχουν θέσεις εργασίας σε 288.589 άτομα Στην Κένυα, 250.000 άτομα απασχολούνται από συνεταιρισμούς.Οι πληροφορίες που παρέχονται εδώ έχουν συγκεντρωθεί από διάφορες πηγές, συμπεριλαμβανομένης το στατιστικό ερωτηματολόγιο της ICA, πληροφορίες που δημοσιεύονται από τις συνεταιριστικές οργανώσεις, παρουσιάσεις που έγιναν από συνεταιρισμούς, και των στατιστικών υπηρεσιών των κυβερνήσεων. Η ποσοστιαία κατανομή των συνεταιρισμών κατά είδος εργασίας, εκφραζόμενη ως ποσοστό των μελών της κάθε κατηγορίας, ανάλογα με την γεωγραφική περιοχή είναι: Γεωργικοί: Ασία 75%, Ευρώπη 11%, Αφρική 10%, Αμερική 4% Αλιευτικοί: Ασία 92%, Αφρική 4%, Ευρώπη 3%, Αμερική 1% Καταναλωτικοί: Ευρώπη 66%, Ασία 25%, Αφρική 5%, Αμερική 4% Παραγωγικοί : Ασία 71%, Ευρώπη 24%, Αμερική 3%, Αφρική 2% Πιστωτικοί: Ασία 54%, Αμερική 31%, Ευρώπη 13%, Αφρική 2% Οικοδομικοί: Ευρώπη 71%, Ασία 20%, Αφρική 6%, Αμερική 3%1962Η Αυστραλία και οι χώρες Ειρηνικού ενσωματώνονται στην Ασία. Η ιστοσελίδα της Διεθνούς Συνεταιριστικής Συμμαχίας Στατιστικά στοιχεία για τις 300 μεγαλύτερες συνεταιριστικές επιχειρήσεις στον κόσμο